Title: กฎกระทรวง  ฉบับที่ 13 (พ.ศ. 2549) ออกตามความในพระราชบัญญัติควบคุมกิจการเทปและวัสดุโทรทัศน์ พ.ศ. 2530

กฎกระทรวง

กฎกระทรวง
ฉบับที่
๑๓ (พ.ศ. ๒๕๔๙)
ออกตามความในพระราชบัญญัติควบคุมกิจการเทปและวัสดุโทรทัศน์
พ.ศ. ๒๕๓๐[๑]

อาศัยอำนาจตามความในมาตรา ๑๑ วรรคหนึ่ง และมาตรา ๔๓
แห่งพระราชบัญญัติควบคุมกิจการเทปและวัสดุโทรทัศน์ พ.ศ. ๒๕๓๐ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๕ มาตรา ๓๙ มาตรา ๔๘ และมาตรา ๕๐
ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย
รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้

ให้ยกเลิกความในข้อ ๑ แห่งกฎกระทรวง ฉบับที่ ๕ (พ.ศ.
๒๕๓๑) ออกตามความในพระราชบัญญัติควบคุมกิจการเทปและวัสดุโทรทัศน์ พ.ศ. ๒๕๓๐ และให้ใช้ความต่อไปนี้แทน
ข้อ
๑  ผู้ใดประสงค์จะให้เจ้าพนักงานผู้ตรวจทำการตรวจพิจารณาและให้ความเห็นชอบในเทปหรือวัสดุโทรทัศน์ของตน
ให้ยื่นคำขอตามแบบ ทท. ๗ ท้ายกฎกระทรวงนี้ต่อเจ้าพนักงานผู้ตรวจ ณ สถานที่ดังต่อไปนี้
(๑)  ในกรณีผู้ยื่นคำขอมีภูมิลำเนาอยู่ในกรุงเทพมหานคร
ให้ยื่น ณ สำนักงานคณะกรรมการวัฒนธรรมแห่งชาติ
(๒)  ในกรณีผู้ยื่นคำขอมีภูมิลำเนาอยู่ในจังหวัดอื่นนอกจากกรุงเทพมหานคร
ให้ยื่น ณ สำนักงานวัฒนธรรมจังหวัด

ให้ไว้ ณ วันที่ ๑๐ มีนาคม พ.ศ. ๒๕๔๙
พลอากาศเอก คงศักดิ์ วันทนา
รัฐมนตรีว่าการกระทรวงมหาดไทย

หมายเหตุ
:- เหตุผลในการประกาศใช้กฎกระทรวงฉบับนี้ คือ เนื่องจากคณะรัฐมนตรีได้ลงมติเมื่อวันที่
๑๒ ตุลาคม ๒๕๔๗ ให้โอนภารกิจเกี่ยวกับพระราชบัญญัติควบคุมกิจการเทปและวัสดุโทรทัศน์
พ.ศ. ๒๕๓๐ จากสำนักงานตำรวจแห่งชาติ ให้กระทรวงวัฒนธรรมดำเนินการแทน สมควรแก้ไขเพิ่มเติมกฎกระทรวง
ฉบับที่ ๕ (พ.ศ. ๒๕๓๑) ออกตามความในพระราชบัญญัติควบคุมกิจการเทปและวัสดุโทรทัศน์ พ.ศ.
๒๕๓๐ เพื่อเปลี่ยนแปลงสถานที่ยื่นคำขอให้ตรวจพิจารณาและให้ความเห็นชอบในเทปหรือวัสดุโทรทัศน์ให้เหมาะสมยิ่งขึ้น
จึงจำเป็นต้องออกกฎกระทรวงนี้

พัชรินทร์/ผู้จัดทำ
๒๔
มีนาคม ๒๕๔๙

[๑]
ราชกิจจานุเบกษา เล่ม ๑๒๓/ตอนที่ ๒๘ ก/หน้า ๑๓/๒๐ มีนาคม ๒๕๔๙